CELEX: 62014CA0543
Language: el
Date: 2016-07-28 00:00:00
Title: Υπόθεση C-543/14: Απόφαση του Δικαστηρίου (τέταρτο τμήμα) της 28ης Ιουλίου 2016 [αίτηση του Cour constitutionnelle (Βέλγιο) για την έκδοση προδικαστικής αποφάσεως] — Ordre des barreaux francophones et germanophone κ.λπ., Jimmy Tessens κ.λπ., Ordre van Vlaamse Balies, Ordre des avocats du barreau d’Arlon κ.λπ. κατά Conseil des ministres (ΦΠΑ — Οδηγία 2006/112/EΚ — Κύρος και ερμηνεία της οδηγίας — Παροχή υπηρεσιών από δικηγόρους — Επιβολή ΦΠΑ — Δικαίωμα σε πραγματική προσφυγή — Ισότητα των όπλων — Δικαστική αρωγή)

26.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 350/4
            
         Απόφαση του Δικαστηρίου (τέταρτο τμήμα) της 28ης Ιουλίου 2016 [αίτηση του Cour constitutionnelle (Βέλγιο) για την έκδοση προδικαστικής αποφάσεως] — Ordre des barreaux francophones et germanophone κ.λπ., Jimmy Tessens κ.λπ., Ordre van Vlaamse Balies, Ordre des avocats du barreau d’Arlon κ.λπ. κατά Conseil des ministres
   (Υπόθεση C-543/14) (1)
   
   ((ΦΠΑ - Οδηγία 2006/112/EΚ - Κύρος και ερμηνεία της οδηγίας - Παροχή υπηρεσιών από δικηγόρους - Επιβολή ΦΠΑ - Δικαίωμα σε πραγματική προσφυγή - Ισότητα των όπλων - Δικαστική αρωγή))
   (2016/C 350/04)
   Γλώσσα διαδικασίας: η γαλλική
   
      Αιτούν δικαστήριο
   
   Cour constitutionnelle
   
      Διάδικοι στην υπόθεση της κύριας δίκης
   
   Ordre des barreaux francophones et germanophone κ.λπ., Jimmy Tessens κ.λπ., Ordre van Vlaamse Balies, Ordre des avocats du barreau d’Arlon κ.λπ.
   
      κατά
   
   Conseil des ministres
   
      παρισταμένων των: Association Syndicale des Magistrats ASBL, Conseil des barreaux européens
   
      Διατακτικό
   
   
               1)
            
            
               Από την εξέταση του άρθρου 1, παράγραφος 2, και του άρθρου 2, παράγραφος 1, στοιχείο γ', της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθεμένης αξίας, υπό το πρίσμα του δικαιώματος σε πραγματική προσφυγή και της αρχής της ισότητας των όπλων, που κατοχυρώνονται στο άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης, δεν προέκυψε κανένα στοιχείο ικανό να επηρεάσει το κύρος τους εκ του λόγου ότι οι διατάξεις αυτές προβλέπουν την επιβολή ΦΠΑ επί της παροχής δικηγορικών υπηρεσιών προς τους μη δικαιούμενους δικαστική αρωγή διαδίκους στο πλαίσιο εθνικού συστήματος δικαστικής αρωγής.
            
         
               2)
            
            
               Δεν χωρεί επίκληση του άρθρου 9, παράγραφοι 4 και 5, της Συμβάσεως για την πρόσβαση σε πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη σε θέματα περιβάλλοντος, η οποία υπεγράφη στο Ώρχους στις 25 Ιουνίου 1998, προκειμένου να εκτιμηθεί το κύρος του άρθρου 1, παράγραφος 2, και του άρθρου 2, παράγραφος 1, στοιχείο γ', της οδηγίας 2006/112.
            
         
               3)
            
            
               Το άρθρο 132, παράγραφος 1, στοιχείο ζʹ, της οδηγίας 2006/112 έχει την έννοια ότι οι παρεχόμενες από δικηγόρους υπηρεσίες προς όφελος διαδίκων οι οποίοι δικαιούνται δικαστική αρωγή στο πλαίσιο εθνικού συστήματος δικαστικής αρωγής, όπως το επίμαχο στη διαφορά της κύριας δίκης, δεν απαλλάσσονται από τον φόρο προστιθέμενης αξίας.
            
         
      (1)  ΕΕ C 46 της 9.2.2015.